# РАЗУМЕВАЊЕ РЕЗУЛТАТА

Ова брошура вам пружа информације које ће вам помоћи да разумете резултате скрининга за рак плућа.

[Национални регистар за скрининг рака (NCSR)](https://www.ncsr.gov.au/) и ваш здравствени радник ће вас обавестити о даљим корацима које треба да предузмете. То може бити поновно снимање компјутеризованом томографијом (ЦТ) са ниском дозом зрачења за две године или састанак са вашим здравственим радником ради разговора о налазима.

## Шта открива скрининг рака плућа?

Скрининг рака плућа се врши ЦТ снимањем са ниском дозом зрачења како би се открили чворићи, звани нодули. Нодули су грудвице ткива у плућима. Веома су чести и већина нодула није рак плућа.

Ваши следећи кораци зависе од величине и изгледа евентуалних нодула. Можда ће вам бити потребни додатни тестови како би се тај део плућа пажљивије испитао. Присуство нодула у плућима или потреба за даљим тестовима не значи да имате рак плућа.

Снимање може открити и друге налазе у плућима или ван плућа. То не значи да имате рак, али треба да поразговарате о томе са својим здравствени радником.

### Следећи кораци могу укључивати:

* Контролно ЦТ снимање са ниском дозом зрачења за 3, 6 или 12 месеци да би се видело да ли се нодул временом мења.
* Упут за пулмолога ради додатних тестова.
* NCSR ће вам пружити подршку за скрининг рака плућа. Слаће вам подсетнике да посетите здравственог радника или за следеће снимање.
* Ваша историја скрининга ће се чувати у NCSR-у.
* Ако немате значајних налаза, NCSR ће вас подсетити да поново урадите скрининг за две године.

## Шта значи резултат и шта се дешава након снимања?

| **Резултати скрининга** | **Следећи кораци** |
| --- | --- |
| НепотпуноСнимак се није могао анализирати из техничких разлога и потребно је поновити га. | * Поновни скрининг ће бити потребан када добијете подсетник од NCSR-а или вашег здравственог радника.
 |
| Врло низак ризикВаш снимак није открио ништа забрињавајуће. Редован скрининг сваке 2 године је важан како би се пратиле евентуалне промене које настану како старите. | * Бићете обавештени да се није пронашло ништа значајно и да скрининг треба да поновите за 2 године.
* Добићете подсетник од NCSR-а и/или вашег здравственог радника када дође време за поновни скрининг **за 2 године**.
* За 2 године ћете требати поново да одете код здравственог радника ради провере подобности и добијања упута за ЦТ снимање са ниском дозом зрачења. Историја пушења неће морати поново да се процењује.
 |
| Низак ризикВаши снимци приказују нодул, алисе сматра да је вероватноћа рака плућа мала. Потребно је још једно снимањеза 12 месеци. | * NCSR вам неће доставити резултате, али ће вас подстаћи да о резултатима поразговарате са вашим здравственим радником.
* NCSR ће вас подсетити када дође време за поновни скрининг за **12 месеци**.
* Када добијете подсетник, потребно је да одете код свог здравствени радника ради провере подобности и добијања упута за ЦТ снимање са ниском дозом зрачења.
 |
| Низак до умерен ризик или умерен ризикВаш снимак приказује један нодул или више нодула које је потребно чешће пратити. У зависности од налаза, требаћете да одете на још једно снимање за 3 или 6 месеци. | * NCSR вам неће доставити резултате, али ће вас подстаћи да о резултатима поразговарате са вашим здравственим радником.
* NCSR ће вас подсетити када дође време за поновни скрининг за **3 или 6 месеци**. Треба поново да одете код свог здравственог радника ради провере подобности и добијања упута за ЦТ снимање са ниском дозом зрачења.
 |
| Висок или веома висок ризикПронађен је један нодул или више нодула који изискују даље испитивање. То не значи да имате рак. Код вас постоји већи ризик од рака плућа, па је важно да обавите све контролне прегледе. | * NSCR ће вас подстаћи да о резултатима поразговарате са вашим здравственим радником. Здравствени радник ће прегледати радиолошки извештај и упутити вас специјалисти на даља испитивања.
 |

| **Резултати скрининга** | **Следећи кораци** |
| --- | --- |
| Додатни налази који изискују испитивање, али нису повезани са раком плућаСнимањем могу да буду обухваћени и други делови тела осим плућа, укључујући врат, груди и горњи део стомака. Понекад то може открити нешто или у плућима (нешто што није рак, као што је емфизем) или ван плућа (нешто попут срчаног обољења). NCSR ће вас подстаћи да посетите свог здравственог радника како бисте поразговарали о следећим корацима. | * Ваш здравствени радник ће разговарати са вама о потреби за даљим тестовима и следећим корацима. Додатни налаз не значи нужно да не можете наставити са програмом скрининга за рак плућа.
 |

## Коме могу да се обратим за подршку?

Нормално је да се осећате забринуто када учествујете у програму скрининга за рак. Чекање на снимке и добијање резултата може бити време пунo стрепње. Разговарајте са својим здравствени радником о свему што вас забрињава.

Скрининг за рак плућа **сваке две године**  (или по препоруци здравствени радника) је најбољи начин да се рак плућа открије у раној фази, када га је лакше лечити.

### Веб странице

**Подршка за ментално здравље:**

<https://www.medicarementalhealth.gov.au/>

**Служба подршке за Абориџине и становнике Торесовог мореуза:**

[www.13yarn.org.au](http://www.13yarn.org.au)

**Quitline**

[www.quit.org.au](http://www.quit.org.au)

### Телефонске службе за кризне ситуације

**Beyond Blue**

1300 224 636

**Lifeline**

13 11 14

**13YARN**

13 92 76

### Остале службе за подршку у заједници

**Подршка коју пружа организација Cancer Council**

13 11 20

**Lung Foundation Australia**

1800 654 301

**Quitline**

13 78 48

**Head to Health**

1800 595 212

Додатне услуге подршке можете пронаћи на:

[www.health.nsw.gov.au/mentalhealth/services/Pages/support-contact-list.aspx](http://www.health.nsw.gov.au/mentalhealth/services/Pages/support-contact-list.aspx)

## Шта ако имам симптоме?

Скрининг није погодан за особе са необјашњивим упорним симптомима, укључујући симптоме који су наведени у наставку. Тим особама су потребни другачији тестови.

Ако имате било који од ових симптома, чак и ако је ваш последњи скрининг тест показао да је код вас ризик веома мали, или сте између снимања, одмах разговарајте са својим здравствени радником.

* **Нов или промењен кашаљ**
* **Искашљавате крв**
* **Отежано дисање без разлога**
* **Лако се умарате**
* **Необјашњиви губитак телесне тежине**
* **Бол у грудима или рамену који не пролази**

|  |  |
| --- | --- |
| QR код за више информација о Националном програму за скрининг рака плућа. За више информација о Националном програму за скрининг рака плућа:  [www.health.gov.au/nlcsp](http://www.health.gov.au/nlcsp) | За помоћ да престанете са пушењем: [www.quit.org.au](http://www.quit.org.au) |